open-index/open-wikipedia-markdown huggingface dataset:
Täältä ikuisuuteen (elokuva)

**Täältä ikuisuuteen** () on yhdysvaltalainen elokuva vuodelta 1953. Elokuva perustuu James Jonesin vuonna 1951 ilmestyneeseen samannimiseen romaaniin. Elokuvan ohjasi Fred Zinnemann ja sen pääosissa olivat Burt Lancaster, Montgomery Clift, Deborah Kerr, Donna Reed ja Frank Sinatra. Elokuva kertoo Havaijilla olevista sotilaista toisen maailmansodan aikaan. Elokuva on erityisen kuuluisa rantasuudelmakohtauksestaan. 

Elokuva oli ehdolla kolmeentoista Oscar-palkintoon ja voitti niistä kahdeksan. 

## Oscar-palkinnot
### Voitetut
* Paras elokuva – Buddy Adler, tuottaja
* Paras miessivuosa – Frank Sinatra
* Paras naissivuosa – Donna Reed
* Paras kuvaus, mustavalkoelokuva – Burnett Guffey
* Paras ohjaus – Fred Zinnemann
* Paras  leikkaus – William A. Lyon
* Paras äänitys – John P. Livadary
* Paras sovitettu käsikirjoitus – Daniel Taradash

### Muut ehdokkuudet
* Paras miespääosa – Montgomery Clift
* Paras miespääosa – Burt Lancaster
* Paras naispääosa – Deborah Kerr
* Paras puvustus, mustavalkoelokuva – Jean Louis
* Paras musiikki – George Duning ja Morris Stoloff

### Muut tunnustukset
*[[The New York Times]]in* kriitikot valitsivat *Täältä ikuisuuteen* -elokuvan vuonna 2004 yhdeksi kaikkien aikojen tuhannesta parhaasta.

## Lähteet

## Aiheesta muualla
* 
* ''Täältä ikuisuuteen'' Filmsiten sivuilla
Hits+

**Hits+** on Kylie Minoguen kokoelma-albumi, joka on julkaistu vuonna 2000.

## Kappaleet

#"Confide in Me"
#"Put Yourself In My Place"
#"Where Is the Feeling?"
#"Some Kind of Bliss"
#"Did It Again"
#"Breathe"
#"Where the Wild Roses Grow" (duet with Nick Cave)
#"If You Don't Love Me"
#"Tears"
#"Gotta Move On" 
#"Difficult By Design"
#"Stay This Way"
#"This Girl"
#"Automatic Love (Acoustic)"
#"Where Has The Love Gone? (Roach Motel Remix)"
#"Take Me With You"
Bulgarian translitterointi

**Bulgarian translitterointi** on bulgariankielisen tekstin esittämistä jollakin muulla kirjaimistolla kuin kyrillisellä. Suomen kielessä bulgarian translitterointiin käytetään Suomen Standardisoimisliiton laatimaa SFS 4900 -standardia. Kansainväliseen käyttöön on tarkoitettu Organisation internationale de normalisationin ISO 9 -standardi.

## SFS 4900
SFS 4900 -standardia eli kansallista standardia käytetään kaikessa suomenkielisessä tiedonvälityksessä kuten yksityishenkilöiden välisessä viestinnässä, sanoma- ja aikakauslehdistössä, televisiossa, kaunokirjallisuudessa, yleistajuisessa tietokirjallisuudessa sekä suomenkieliseen kirjallisuuteen keskittyvissä kirjastoissa. SFS 4900 -standardin mukaisesti translitterointua bulgariankielistä tekstiä ei voida mekaanisesti palauttaa takaisin alkuperäiseen kyrilliseen asuunsa.

## ISO 9
ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitterointu teksti voidaan mekaanisesti palauttaa takaisin alkuperäiseen kyrilliseen asuunsa.

## Bulgarian virallinen järjestelmä
Virtaviivaistettu järjestelmä () vuodelta 1995 on virallinen bulgarian kielen translitterointijärjestelmä. Järjestelmä on ollut virallinen YK:ssa vuodesta 2012 sekä Yhdysvalloissa ja Yhdistyneessä kuningaskunnassa vuodesta 2013. 

## Lähteet

## Kirjallisuutta
*
Light Years

**Light Years** on Kylie Minoguen seitsemäs studioalbumi, joka on julkaistu vuonna 2000. Se sisälsi muun muassa Britannian singlelistan ykköshitin "Spinning Around". Myös muut singlet, "On a Night Like This" (alun perin Pandoran hitti), "Please Stay", "Kids" (duetto Robbie Williamsin kanssa) ja "Your Disco Needs You", olivat suuria hittejä pitkin Eurooppaa. Albumilta irrotettiin lisäksi erikseen single Yhdysvaltoja varten, "Butterfly", josta kasvoi klubihitti. 

## Kappalelista

## Listasijoitukset

## Sertifikaatit ja myynti

## Lähteet

## Aiheesta muualla
*Kylie Minoguen virallinen sivusto
Aarno Walli

**Aarno Rafael Waldemar Walli** (26. lokakuuta 1920 Helsinki – 16. elokuuta 2007 Helsinki) oli suomalainen kapellimestari ja pianisti. Hän valmistui ekonomiksi vuonna 1947 ja toimi muun muassa Musiikki-Fazerin palveluksessa vuoteen 1958, jolloin tuli Yleisradion tuottaja-ohjaajaksi ja musiikkiohjelmien toimittajaksi.

Walli oli mukana vuonna 1942 uudelleen kootussa Rytmi-pojat-orkesterissa Eugen Malmsténin kanssa Helsingin-konserteissa, joilla kerättiin rahaa sotainvalidien hyväksi, ja Erik Lindströmin yhtyeessä, joka voitti jazz-kilpailut vuonna 1945.

Yleisradion viihdetoimituksessa toimiessaan Walli oli taustahahmona Suomen osallistuessa Eurovision laulukilpailuihin.

Aarno Wallin lapset ovat ensimmäisestä liitosta kitaristi Hasse Walli sekä toisesta liitosta Aki Walli ja tämän vuonna 1995 kuollut pikkuveli, Kingston Wall -yhtyeen keulahahmo Petri Walli.
__NOTOC__
## Lähteet
* 
* 

### Viitteet

## Aiheesta muualla
* Aarno Wallin muistokirjoitus ''Helsingin Sanomissa''.
* Aarno Wallin haastattelu Ylen elävässä arkistossa.
*
Jere Myllyniemi

**Jere Myllyniemi** (s. 24. tammikuuta 1983 Kangasala) on suomalainen uransa päättänyt jääkiekkomaalivahti, joka on tamperelaisen Kooveen kasvatti ja pelasi A-juniorivuosinaan myös Tapparassa. Ammattilaisuransa hän kuitenkin aloitti Espoo Bluesissa.

Kaudeksi 2005–2006 Myllyniemi siirtyi Ruotsin Allsvenskanissa pelaavaan Rögle BK:hon. Syksyllä 2006 Myllyniemi oli mukana NHL-joukkue Philadelphia Flyersin tulokasleirillä ja esiintyi hyvin, mutta ei saanut sopimusta Pohjois-Amerikan jäille. Häntä ei ole varattu NHL:ään, vaan hän voi neuvotella vapaasti kaikkien seurojen kanssa. Kaudeksi 2006–2007 hän solmi sopimuksen Elitserien-joukkue Frölunda Indiansin kanssa, mutta ehti esiintyä vain varamaalivahtina kolmessa ottelussa ennen kuin siirtyi Rauman Lukkoon.

Lukosta Myllyniemi palasi kaudeksi 2007–2008 Espooseen. Seuraavaksi kaudeksi Myllyniemi siirtyi jälleen Rögleen Elitserieniin. Hän joutui jättämään joukkueen kuitenkin kesken kauden, kun Jürgen Penker valtasi ykkösmaalivahdin paikan. Loppukaudeksi hän siirtyi Allsvenskanin Leksandiin.

Myllyniemi pelasi kaudesta 2009–2010 kauteen 2011–2012 SaiPassa, SM-liigassa, ja nousi joukkueen ykkösmaalivahdiksi. Kausista kolmannella hän pelasi myös muutaman ottelun lainalla Lahden Pelicansissa, kun Pelicansin ykkös- ja kakkosmaalivahdit Niko Hovinen ja Joonas Kuusela olivat sivussa loukkaantumisten takia. Toukokuussa 2012, kauden 2011–2012 päätyttyä, Myllyniemen julkistettiin tehneen Pelicansin kanssa pelaajasopimuksen kaudelle 2012–2013. Kauden päätteeksi Myllyniemi teki kahden vuoden jatkon Pelicansin kanssa. 

Kaudeksi 2015–2016 Myllyniemi siirtyi yksivuotisella sopimuksella Hämeenlinnan Pallokerhoon. Kaudella 2016–2017 Myllyniemi pelasi SM-liigassa muun muassa HIFK:ssa, Pelicansissa ja Ilveksessä.

Kaudeksi 2017–2018 Myllyniemi siirtyi Mestikseen nousseeseen Imatran Ketterään.

## Lähteet

## Aiheesta muualla
* Jere Myllyniemen blogi
* 
* 
*
Yorkin yliopisto (Kanada)

**Yorkin yliopisto** (, ) on Ontarion provinssin pääkaupungissa Torontossa toimiva vuonna 1959 perustettu Kanadan kolmanneksi suurin korkeakoulu. Yorkin yliopiston rehtorina toimii egyptiläissyntyinen Mamdouh Shoukri ja kanslerina entinen Kanadan korkeimman oikeuden jäsen (1989–1999) Peter Cory.

Yorkin yliopisto on kasvattanut useita maan eturivin lakimiehiä, poliitikoita, yritysjohtajia, avaruustutkijoita ja taiteilijoita. Yliopistossa on noin 50&nbsp;000 opiskelijaa ja 7&nbsp;000 työntekijää sekä maailmanlaajuisesti noin 200&nbsp;000 alumnia (entistä opiskelijaa).

Yliopisto on iältään varsin nuori, mutta se on saanut viime aikoina kansainvälistä tunnustusta muun muassa oikeustieteen ja hallinnon tieteenaloilla. Forbes on arvioinut Schulich School of Businessin MBA-ohjelman kymmenenneksi parhaaksi koko maailmassa ja neljänneksi parhaaksi Yhdysvaltojen ulkopuolella. Se ohitti muun muassa Kalifornian yliopiston Berkeleyn sekä Stanfordin yliopiston ja Lontoon yliopiston Business Schoolit.

Yorkin yliopistolla on useita yhteisiä koulutusohjelmia muun muassa New Yorkin sekä Northwestern-yliopiston kanssa. Yliopiston erikoisuutena on tiivis yhteistyö Kanadan avaruusohjelman kanssa, ja lisäksi sen tekniikan tiedekunta on suunnitellut useita avaruustutkimusinstrumentteja ja sovellutuksia, joita NASA käyttää.

## Organisaatio

Yorkin yliopistossa on 11 tiedekuntaa ja 24 tutkimusyksikköä.

### Tiedekuntia

*Schulich School of Business
*Osgoode Hall Law School
*Faculty of Environmental Studies

## Tunnettuja Yorkin yliopistossa opiskelleita
### Entiset opiskelijat
*Jim Flaherty, Kanadan nykyinen valtiovarainministeri
*Alex Shnaider, miljardööri ja F1-vaikuttaja
*Keanu Reeves, näyttelijä
*Ringo Lam, ohjaaja
*Rachel McAdams, näyttelijä
*Karen Cockburn, trampoliinivoimistelun olympiamitalisti
*Trish Stratus, malli ja entinen showpainija
*Edmund Ho Hau Wah, Macaon päämies

### Henkilökunta
*Michael Ondaatje, kirjailija, englanninkielisen kirjallisuuden lehtori vuosina 1977–1988
*Andreas Papandreu (k. 1996), ekonomisti ja poliitikko, pääministerinä kolmessa Kreikan hallituksessa

## Lähteet

## Aiheesta muualla

* Yorkin yliopisto 
* Yorkin yliopiston opiskelijayhdistys  
* Yorkin yliopiston kehitysyhtiö (YUDC) 
* Yorkin yliopiston aikuisopiskelijoiden yhdistys
Intimate and Live

**Intimate and Live** on laulaja Kylie Minoguen livealbumi, joka on julkaistu vuonna 1998.

## Kappalelista

## Aiheesta muualla
*Kylie Minoguen virallinen sivusto
USPACOM

**United States Pacific Command** (**USPACOM**) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command), joka vastaa toiminnoista Tyynenmeren alueella. Sen vastuualueeseen kuuluu yli puolet maapallon pinta-alasta. Sen päämaja on Honolulussa Oahulla. USEUCOM on vanhin COCOMeista ja perustettu 1. tammikuuta 1947. Sen komentajana on *Commander, U.S. Pacific Command* (CDRUSPACOM), joka vastaa presidentille ja puolustusministerille.

USPACOM otti 1947 haltuunsa kaikki toisen maailmansodan jälkeen Tyynellämerellä olleet joukot. Vuonna 1957 siihen yhdistettiin Kauko-idän komennon tehtävät. Vuonna 1972 sen vastuualuetta laajennettiin käsittämään myös Intian valtameri, Etelä-Aasia ja Pohjoinen jäämeri. Vuonna 1976 sen alueeseen lisättiin Afrikan itärannikko. Presidentti Ronald Reagan laajensi 1983 USPACOMin vastuun käsittämään myös Manner-Kiinan, Pohjois-Korean, Mongolian ja Madagaskarin alueet. Vuonna 2002 komentajan entinen tehtävänimeke Commander-in-Chief, U.S. Pacific Command (CINCPAC) muutettiin nykyiseksi.

USPACOMin pääasialliset joukot ovat:
* U.S. Army, Pacific (USARPAC), Fort Shafter, Havaiji
** 25. jalkaväkidivisioona (kevyt), Havaiji
** U.S. Army, Japan
*** 9. Theater Support Command
** U.S. Army, Alaska (USARAK)
*** 172. jalkaväkiprikaati
* Marine Forces Pacific (MARFORPAC)
** 1st Marine Expeditionary Force, Kalifornia
** 3rd Marine Expeditionary Force, Japani
* Tyynenmeren laivasto (United States Pacific Fleet; USPACFLT), Pearl Harbor, Havaiji
** 3. laivasto, San Diego, Kalifornia
** 7. laivasto, Yokosuka, Japani
* Tyynenmeren ilmavoimat (Pacific Air Forces; PACAF)
** 5. ilmavoimat, Yokotan lentotukikohta, Japani
** 7. ilmavoimat, Osanin lentotukikohta, Korea
** 11. ilmavoimat, Elmendorfin lentotukikohta, Alaska
** 13. ilmavoimat, Hickamin lentotukikohta, Havaiji/Guam

Sen alaisuuteen kuuluvat päämajat:
* United States Forces Japan (USFJ)
* United States Forces Korea (USFK)
* United Nations Command; United States Forces, Korea/Republic of Korea/U.S. Combined Forces Command/8. armeija
* Alaskan Command (ALCOM)


## Lähteet

## Aiheesta muualla

* http://www.pacom.mil/
* http://www.globalsecurity.org/military/agency/army/usarpac.htm
Pääesikunta

**Pääesikunta** tarkoittaa asevoimien tai joskus puolustushaaran tai ison sotilasosaston ylintä esikuntaa:

* Pääesikunta, Suomen Puolustusvoimien johtoesikunta

* pääesikuntia toisessa maailmansodassa:
** SHAEF, länsiliittoutuneiden Euroopan joukkojen pääesikunta
** Stavka, Neuvostoliiton puna-armeijan pääesikunta
** Oberkommando der Wehrmacht, Saksan asevoimien pääesikunta
*** Oberkommando des Heeres, Saksan maavoimien yleisesikunta
Sveitsin liittoneuvosto

**Sveitsin liittoneuvosto** (, , , ) on seitsenjäseninen toimeenpaneva neuvosto, joka toimii sekä Sveitsin hallituksena että valtionpäämiehenä. Kukin jäsen johtaa ministeriötä Sveitsin liittohallituksessa.

Liittoneuvosto vakinaistettiin vuoden 1848 perustuslaissa valaliiton korkeimmaksi valtaelimeksi. Siihen aikaan kun perustuslaki kirjoitettiin, ei esimerkkejä juuri ollut. Vaikka perustuslakiin otettiin vaikutteita Yhdysvaltain perustuslaista, siihen otettiin kollektiivinen johto perinteisen mallin mukaan presidenttijohtoisen sijaan.

Liittoneuvoston jäsenet valitaan parlamentin molempien kamarien yhteisistunnossa nelivuotiskaudelle salaisessa äänestyksessä. Jokainen Sveitsin kansalainen voidaan valita neuvostoon, mutta käytännössä sen jäsenet ovat parlamentaarikkoja, tai harvemmin puolueiden nimittämiä kantonien hallituksien jäseniä. Jäsenet on kuitenkin sovittu puolueiden kesken edeltä, eikä äänestyksessä ole jännitystä. Paikat jaettiin vuosikymmeniä konsensusperiaatteella, vuodesta 1959 eteenpäin on ollut käytössä ns. *Zauberformel*, jonka perusteella puolueet saavat jäseniä neuvostossa paikkamääriensä suhteessa, käytännössä siten että suuremmat kolme saavat kaksi jäsentä ja pienempi yhden. Tämä käytäntö kuitenkin rikkoutui joulukuussa 2007, kun oikeistopopulistisen Sveitsin kansanpuolueen johtaja Christoph Blocher jätettiin hallituksen ulkopuolelle ja hän vei puolueensa oppositioon.

Joka vuosi parlamentti valitsee yhden liittoneuvoston jäsenistä vuoden ajaksi liittopresidentiksi. Hänellä ei ole muista eroavia valtaoikeuksia ja hän jatkaa oman ministeriönsä johtamista. Yleensä puheenjohtajuus kulkee vanhimmasta lähtien, ja edellisen vuoden varapresidentistä tulee presidentti. Presidentti ei ole valtionpäämies, vaan liittoneuvosto kokonaisuudessaan. Ulkomailla vierailee yleensä ulkoministeriötä johtava jäsen, mutta traditio on muuttumassa. Ulkomaiset vieraat neuvosto tapaa kokonaisuudessaan.

Liittoneuvosto tapaa viikoittain joka keskiviikko Bundeshausissa Bernissä. Tapaamisissa on mukana myös liittokansleri eli hallituksen kansliapäällikkö sekä varakanslerit.

## Liittoneuvoston jäsenet

Vuonna 2023 liittoneuvoston jäsenet ovat seuraavat:

## Katso myös
*Luettelo Sveitsin liittopresidenteistä

## Lähteet

## Aiheesta muualla
* Sveitsin liittoneuvoston viralliset Internet-sivut
Curie

**Curie** voi tarkoittaa ainakin seuraavia asioita:

;Henkilöitä:
*Ève Curie (1904–2007), ranskalainen kirjailija, Pierre ja Marie Curien tytär
*Marie Curie (1867–1934), puolalais-ranskalainen fyysikko ja kemisti, radioaktiivisuuden tutkija, Pierre Curien vaimo, Nobelin fysiikan- ja kemianpalkintojen saaja
*Pierre Curie (1859–1906), ranskalainen fyysikko, magnetismin ja radioaktiivisuuden tutkija, Nobelin fysiikanpalkinnon saaja

;Muita merkityksiä:
*curie, vanhentunut radioaktiivisuuden yksikkö, 3,7·1010 Bq
*Curie-piste, lämpötila, jonka yläpuolella aine menettää ferromagneettisuutensa
*Curien laki, paramagneettisten aineiden magnetoitumista koskeva laki
*Madame Curie, Mervyn LeRoyn elokuva vuodelta 1943
* Curie (Q87), Ranskan laivaston 1913–1925 käytössä ollut sukellusvene
* FNFL Curie (P67), Vapaan Ranskan laivaston toisen maailmansodan aikainen sukellusvene
*7000 Curie, päävyöhykkeen asteroidi.

## Katso myös

* Joliot-Curie
Ilomantsin ortodoksinen kirkko

**Ilomantsin pyhän profeetta Elian kirkko** on Ilomantsissa sijaitseva Suomen suurin ortodoksinen puukirkko. Viisikupolinen kirkko on vuodelta 1892 ja se on Pietarin Pyhän synodin arkkitehti S.V. Sadovnikovin piirtämä . Hallinnollisesti se kuuluu Ilomantsin ortodoksiselle kappeliseurakunnalle.

## Lähteet

## Aiheesta muualla

*
*3D-malli.
Mario Bernardi

**Mario Bernardi** CC (20. elokuuta 1930 – 2. kesäkuuta 2013) oli kanadalainen kapellimestari ja pianisti.

Bernardi syntyi Ontarion Kirkland Lakessa. Hän vietti elämänsä kuusi ensimmäistä vuotta Kanadassa, mutta muutti sitten perheineen Italiaan, jossa hän aloitti musiikinopintonsa. Palattuaan Kanadaan vuonna 1947 hän viimeisteli opintonsa Toronton kuninkaallisessa konservatoriossa.

Bernardi johti vuonna 1957 Canadian Opera Companyä ja vuonna 1963 myös Sadler’s Wells Operaa (myöhemmältä nimeltään English National Opera). Hän perusti vuonna 1968 National Arts Centre Orchestran Ottawassa ja nousi sen musiikilliseksi johtajaksi 1971. 

Bernardi toimi vuosina 1984–1992 Calgaryn filharmonisen orkesterin musiikillisena johtajana ja vuosina 1983–2006 CBC Radio Orchestran ylikapellimestarina. Bernardin johtamiin levytyksiin lukeutuu kaikkiaan satoja teoksia ja myös lukuisia eri oopperoita. 

Bernardista tuli vuonna 1972 Kanadan ritarikunnan *Companion*, ja vuodesta 2006 hän oli Royal Society of Canadan jäsen. 

## Lähteet
Pasanen

**Pasanen** on seuraavien tunnettujen suomalaisten henkilöiden sukunimi:

* Amanda Pasanen (s. 1994), vihreiden poliitikko
* Anneli Pasanen (s. 1949), iskelmälaulaja
* Annika Pasanen (s. 1976), kielitieteilijä, sosiolingvistiikan tutkija
* Armas Pasanen (1894–1937), selvänäkijä ("Tyrnävän Peilipoika")
* Aukusti Pasanen (1902–1986), Suomen kansanpuolueen kansanedustaja ja varatuomari
* Eero Pasanen (1947–2013), tekniikan tohtori ja rikoskirjailija
* Emil Pasanen (1910–1981), Mannerheim-ristin ritari
* Jaakko Pasanen (s. 1978), jalkapalloilija
* Jami Pasanen (s. 2003), jääkiekkomaalivahti
* Jari Pasanen (s. 1964), jääkiekkoilija ja valmentaja
* Jesse Pasanen (s. 1986), graafinen suunnittelija ja katutaiteilija
* Jorma Pasanen (1911–1993), kauppatieteen tohtori, rehtori ja tietokirjailija
* Jukka Pasanen (1937–2014), lakimies, apulaisoikeuskansleri ja kihlakunnantuomari
* Kanerva Salomaa, o.s. *Pasanen* (s. 1982), laulaja ja lauluntekijä
* Kimmo Pasanen (s. 1943), taidemaalari, kirjailija ja filosofi
* ‎Leena Pasanen (s. 1949), lastentautien erikoislääkäri
* Martti Pasanen (1896–1977), yrittäjä ja yritysjohtaja, talous- ja teollisuusneuvos
* Matias Pasanen, *Matthias Pazelius* (1699–1771), kirkkoherra, valtiopäivämies ja suomentaja
* Milka-Emilia Pasanen (s. 1997), tennispelaaja
* Osmo Pasanen (s. 1936), graafinen suunnittelija
* Panu Pasanen (s. 1987), aitajuoksija
* Pasi Pasanen, rumpali
* Petri Pasanen (s. 1980), jalkapalloilija
* Piia Pasanen (s. 1973), uutisankkuri
* Pirre Alanen (o.s. Pasanen, s. 1965), Spede Pasasen tytär
* Raimo Pasanen (s. 1946), pesäpalloilija
* ‎Reija Pasanen (s. 1967), teollinen muotoilija ja valaistussuunnittelija
* Samuel Pasanen (s. 2006), jalkapalloilija
* Sanna Pasanen (s. 1994), keilaaja
* Simo Pasanen (1933–2009), radio- ja televisiotoimittaja
* Spede Pasanen (1930–2001), viihteentekijä
* Sulo Pasanen (1912–1991), kirjailija
* Tauno Pasanen (s. 1934), rikollinen
* Teemu Pasanen (s. 1974), urheiluvalmentaja
* Tuomo Pasanen (s. 1964), jalkapalloilija
* Veijo Pasanen (1930–1988), näyttelijä
* Väinö Pasanen (1885–1931), jääkärikapteeni.
Heikki Häkkä

**Heikki Juhani Häkkä** (s. 14. joulukuuta 1959 Lahti) on suomalainen näyttelijä. Hän on koulutukseltaan teatteritieteen maisteri.

Häkkä on vuodesta 1981 toiminut useissa tehtävissä helsinkiläisessä Lähiöteatterissa, muun muassa Lomovina Tšehovin *Kosinnassa* 1991, Olavina *[[Laulu tulipunaisesta kukasta (romaani)|Laulussa tulipunaisesta kukasta]]* 2003 sekä Röllinä, Herra Huuna ja monien produktioiden lavastajana. Vuoden 2000 *Nakit ja muusa* oli hänen kirjoittamansa ja ohjaamansa.

Televisiossa Häkkä on nähty muun muassa ''Salatut elämät''-, *[[Kotikatu]]*-, ja *[[Sydänjää]]*-sarjoissa.

## Elokuvat
* ''Fievel matkalla Amerikkaan'' (1986) – Papa (ääni)
**[[Basil Hiiri – Mestarietsivä]]* (1986) – Tohtori Dawson (ääni)
* *[[Itsestään selvä]]* (1988)
* *[[Fievel matkalla villiin länteen]]* (1991) – Papa (ääni)
* *[[Kuolema käy kuusi beessä]]* (1993) – Jehovan todistaja
* *Abrahamin poika* (2012) – Abraham

## Lähteet
Suren Erzinkjan

**Suren Erzinkjan** (ar. *Սուրեն Երզնկյան,* Ruotsissa **Sourène Erzinkian-Lorelli**, salanimet **Imam Raguza**, **H. Lorelli** ja **Arzen** tai **Arsene Azatiani**. 1881 Tiflis, Georgia – 1963 Ruotsi) oli neuvostoliittolainen diplomaatti, joka loikkasi 1920–1930-lukujen vaihteessa Suomeen. 

Armenialaissyntyinen Erzinkjan toimi 1920-luvulla Neuvostoliiton kauppavaltuutettuna Suomessa ja häntä pidettiin Anastas Mikojanin suojattina. Erzinkjanin ja Neuvostoliiton Suomen-lähettilään Ivan Maiskin välinen valtataistelu johti lopulta siihen, että Erzinkjan loikkasi 1930.   

Erzinkjan kirjoitti Stalinista vuonna 1938 salanimellä *Imam Raguza* kirjan, joka julkaistiin Suomessa 1941 nimellä *Moskovan hirmuvaltias*. Teos kuului Suomessa sotien jälkeen niin sanottuihin kiellettyihin kirjoihin.  

Erzinkjan muutti Ruotsiin vuonna 1944 vaaran vuosien aikana. jossa hän jatkoi kirjoittamista. 

Hänen puolisostaan  Göta Fjäll-Erzinkianista, johon hän tutustui Helsingissä asuessaan, on tehty  dokumentti  *Hennes armeniske prins* vuonna 1997.

## Vekselipetosjuttu
Vuonna 1931 hänet tuomittiin kahdeksaksi kuukaudeksi vankeuteen yllytyksestä petokseen ns. vekselijutussa. Tapauksessa Ersinkian oli luovuttanut talonomistaja Herman Valentin Schalinille vekselin, jonka arvoa tämä taas oli vaatinut Neuvosto-Venäjän kauppavaltuuskunnan maksamaan. Valtuuskunnan mukaan Ersinkian ei kirjoitushetkellä ollut enää ollut sen palveluksessa. Schalin esitettiin petosyrityksessä vekselin omistajaksi, koska hän oli neuvotellut kauppavaltuuskunnan kanssa suurehkosta metsäkonsessiosta ja olisi siten ollut uskottava vekselin omistajaksi. Schalin tuomittiin petoksesta täyttä ymmärrystä vailla olevana kuudeksi kuukaudeksi vankeuteen. Lääninvankilan lääkärin todistuksen mukaan hän oli psykopaatti ja vanhuuden tylsistyttämä. Oikeudenkäynnin kuulusteluissa Ersinkian ja Schalin kertoivat, että Itä-Karjalan metsäkonsessioneista kilpaillut Hella Vuolijoki oli suhteissa Tšekan kanssa ja antoi sille poliittisia tietoja. Tapauksessa tuomittiin kuritushuonerangaistuksiin myös liikemies Lauri Raikas sekä rouvat Hilma Koskinen ja Anna Niskanen (Eerola).

## Teokset
Salanimellä Imam Raguza
* *La vie de Staline*, Paris : Fayard, 1938.; engl. *The Life of Stalin*; suomeksi *Moskovan hirmuvaltias*,  WSOY, 1941 
* *Iivana mushikka ja kunnon neuvostolehmä*, Omakustanne 1941
* *Sovetismin luhistuminen Suur-Saksan iskuista*, Omakustanne 1941
* *Kaukasien min fosterjord*, Dagens böcker, Malmö, tryckt i Lovisa 1944
*  *Kaukasiska folksagor*, Helsingfors Söderström 1945 ja Stockholm : Koop. förb., 1945
Muilla salanimillä
*Lorelli, H.: *[[Simon Ter-Petrosjan|Kamo]] – tsaarivallan vihollinen*. Gummerus 1934
**Lorelli, Kamó tsarismens bekämpare, Lenins vän och lärjunge, Stalins kamrat och landsman. – Helsingfors, 1934.
*Azatiani, Arsene, *Stalin och Sovjetunionen*. Uppsala : Nyblom & Hårshagen,1945. 

## Lähteet

## Aiheesta muualla
*Kimmo Rentola: *Neuvostodiplomaatin loikkaus Helsingissä 1930*. Supo, 2007. (Ei myynnissä, saatavana Suposta)
Göran Bergman

**Göran Gustaf Konstantin Bergman** (31. tammikuuta 1919 Helsinki – 9. heinäkuuta 1991 Helsinki) oli suomalainen (suomenruotsalainen) biologi, erityisalanaan lintutiede.

## Henkilöhistoria
Göran Bergmanin vanhemmat olivat filosofian maisteri Gustaf Konstantin Bergman ja Esther Maria Stenbäck ja puoliso vuodesta 1943 Kajsa Ulla Forss. Hänellä oli kaksi lasta. 

## Koulutus
Bergman tuli ylioppilaaksi 1937 (Nya svenska samskolan i Helsingfors) ja valmistui filosofian kandidaatiksi 1946, lisensiaatiksi 1949 ja filosofian tohtoriksi vuonna 1964 Helsingin yliopistosta. 

## Työura
Hän oli Helsingin yliopiston eläinmuseon museonhoitaja 1958–1968 ja kustos 1968–1986.

Bergman tutki etenkin Suomenlahden saaristolinnustoa ja hylkeitä ja oli luonnonsuojeluaatteen voimahahmoja. Bergman julkaisi kymmeniä, pääasiassa saaristolinnustoa käsitteleviä, kirjoituksia sekä kotimaisissa että ulkomaisissa tieteellisissä sarjoissa. Hän oli Suomen lintuatlas -kirjan työryhmän jäsenenä 1970–1980-luvuilla. Työryhmä sai tiedonjulkistamisen valtionpalkinnon 1984.  Bergmanin etologinen lintututkimus sai myös jatkoa koiran etologiaa käsittelevässä kirjassa *Koiran käyttäytyminen*, joka oli ensimmäisiä alansa teoksia. Hän oli mukana ruotsinkielisen *Naturväktarna*-radio-ohjelman kaikissa lähetyksissä ohjelman alusta vuonna 1971 vuoteen 1990 saakka. 

## Harrastukset
Bergman oli innokas purjehtija ja saariston tuntija. Hän vietti kaiken vapaa-aikansa omassa saaressaan Porkkalassa, ja siellä hän teki myös suurimman osan kenttätyöstään vuoden 1963 jälkeen.

## Tunnustukset
Bergman sai professorin arvonimen vuonna 1976, Suomen Tiedeseuran jäsen hänestä tuli 1955. 

## Teoksia
* *Lintujen elämä*. Otava, Helsinki, 1953.
* *Vår fågelskärgård*. Söderström & C:o Förlags Ab, 1968.
* *Linnut ja saaristomme*. 1969.
* *Koiran käyttäytyminen* (*Varför gör hunden så*) , 1968 (uudistettu laitos 1980).

## Lähteet
Sergei Duvanov

**Sergei Duvanov** (s. 1953) on kazakstanilainen journalisti.

Duvanov toimitti ihmisoikeuksia käsittelevää tiedotuslehteä ja julkaisi Internetissä artikkelin, jossa kirjoitti presidentti Nursultan Nazarbajevin ja öljy- ja kaasuministeri Nurlan Balgimbajevin saaneen 78 miljoonaa dollaria lahjuksia yhdysvaltalaiselta liikemieheltä James Giffenilta vastineeksi Mobil Corporationin (nyk. ExxonMobil) öljykenttien oikeuksista 1990-luvulla.

Duvanovia syytettiin heinäkuussa 2002 presidentin kunnian ja arvovallan loukkaamisesta. Hän joutui sairaalahoitoon 28. elokuuta 2002 kolmen tunnistamattoman miehen hyökättyä hänen kimppuunsa. Duvanov pidätettiin syytettynä alaikäiseen kohdistuvasta seksuaalirikoksesta 28. lokakuuta 2002, eli päivää ennen kuin hänen oli määrä lähteä Yhdysvaltoihin puhumaan Kazakstanin lehdistönvapaudesta. Hänet tuomittiin kolmeksi ja puoleksi vuodeksi vankeuteen.

## Lähteet
Norrlands nation (Uppsala)

**Norrlands nation** on Ruotsissa Uppsalan yliopistossa toimiva kaupungin suurin osakunta. Osakunta on perustettu vuonna 1827 yhdistämällä pienempiä osakuntia, mutta osakunta juontaa juurensa jo vuodesta 1646. Osakunta on tarkoitettu etupäässä Uppsalan yliopiston ja Ruotsin maataloustieteellisen yliopiston pohjoisruotsalaisille opiskelijoille. Uppsalassa yliopistossa opiskeleville osakuntiin kuuluminen oli pakollista vuoteen 2010, joten Norrlands nationilla on jopa noin seitsemäntuhatta jäsentä.

Norrlands nation tarjoaa jäsenilleen kirjaston, opiskelutiloja, asuntoja, stipendejä sekä suuren valikoiman erilaisia harrastusmahdollisuuksia, omassa osakuntarakennuksessaan tai sen ulkopuolella. Arkkitehti Isak Gustaf Clasonin suunnittelema Norrlands nationin viimeisin osakuntatalo valmistui vuonna 1889 ja talon laajennus vuonna 1972. Talossa toimii osakuntavoimin myös kahvila-ravintola Majs café sekä pubi Orvars krog.

Norrlands nationin ystävyysjärjestöjä ovat Uppsalan yliopiston Västmanland-Dalarna nation, Lundin yliopiston Sydskånska nationen, Åbo Akademin Österbottniska nationen, Helsingin yliopiston Etelä-Pohjalainen Osakunta, Vasa nation ja Pohjois-Pohjalainen Osakunta, Kööpenhaminan yliopiston Studenterforeningen, Oslon yliopiston Det Norske Studentersamfund, Studentenwerk Schleswig-Holsteinin Kielissä sijaitseva Christian-Albrecht-Haus sekä Uumajan yliopiston Övre Norrlands nation.

## Lähteet

## Aiheesta muualla

* Norrlands Nationin viralliset kotisivut
Emma de Caunes

**Emma de Caunes** (s. 9. syyskuuta 1976) on ranskalainen näyttelijä.

Emma de Caunes on näyttelijä Antoine de Caunes’n tytär. Hän aloitti näyttelemisen noin kymmenvuotiaana. Hänelle myönnettiin vuonna 1998 lupaavimman naisnäyttelijän César-palkinto. Caunes on esiintynyt esimerkiksi elokuvissa *[[Asterix ja Obelix: Tehtävä Kleopatra]]* (2002), *[[Short Order]]* (2005), *[[The Science of Sleep]]* (2006), *[[Perhonen lasikuvussa (elokuva)|Perhonen lasikuvussa]]* (2007) ja *[[Mr. Bean lomailee]]* (2007).

Caunes oli vuosina 2001–2005 naimisissa laulaja Sinclairin kanssa. Heille syntyi liitosta yksi tytär. Vuonna 2011 Caunes avioitui Gorillaz-yhtyeestä tunnetun sarjakuvapiirtäjän Jamie Hewlettin kanssa.

## Lähteet

## Aiheesta muualla
Lappeenranta Big Band

**Lappeenranta Big Band** on lappeenrantalainen big band -orkesteri. 

## Historiaa

Vuonna 1949 sotilasmuusikko Kauko Lahti perusti Lappeenrantaan tanssiorkesterin, johon kuului kolme saksofonia, kaksi trumpettia, pasuuna ja rytmiryhmä. Tämän yhtyeen hajottua vuonna 1954 päättivät innokkaat muusikot perustaa oikean big bandin. Kapellimestarina toimi kultaseppä Yrjö Haikonen, joka soitti myös baritonisaksofonia. Orkesteri nimettiin vuonna 1955 Lappeenrannan muusikkojen suureksi tanssiorkesteriksi vasta perustetun muusikkojen ammattiosaston mukaan.

Orkesteri on toiminut yhtäjaksoisesti siitä lähtien. Suureen nousuun se kuitenkin lähti vuonna 1978, kun orkesterin kapellimestariksi palkattiin Olavi ”Olli” Spännäri. Orkesteri myös nimettiin uudelleen Lappeenranta Big Bandiksi, ja vuodesta 1981 lähtien se itsenäistyi ja alkoi toimia yhdistysmuotoisena. 

Orkesteri on sijoittunut Suomen Big Band -mestaruuskilpailuissa kolmesti ensimmäiseksi (1989 senior-sarjassa, sekä 1991 ja 1998 junior-sarjassa), sekä toiseksi ja kolmanneksi lukuisia kertoja. Myös vuonna 1991 se sijoittui toiseksi, mutta parhaimpana suomalaisena orkesterina (kilpailun voiton vei ruotsalainen Sandvik Big Band).

Orkesteri on esiintynyt parhaimmillaan 50 kertaa vuodessa niin kotimaassa kuin ulkomaillakin. Nykyisin keikkatahti on vakiintunut 10–20 välille vuodessa.

## Toiminta

Orkesterin nykyinen kapellimestari on Ismo Varis. Orkesteri tekee yhteistyötä muiden lappeenrantalaisten yhtyeiden kanssa. Yhtye työskentelee pääasiassa omissa tiloissaan Lappeenrannan Snellmaninkadulla.

Solistivieraina vuosien varrella on nähty muun muassa Reija Lang, Sonja Lumme, Bianca Morales, Sami Saari, Antti Sarpila, Aki Sirkesalo ja Maria Tyyster.

## Kokoonpano

*Kapellimestari: Ismo Varis

*1. alttosaksofoni: Tatu Kosonen
*2. alttosaksofoni: Jarno Häkkinen
*1. tenorisaksofoni: Petri Suikki
*2. tenorisaksofoni: Mika Inkinen
*Baritonisaksofoni: Kati Näppäri

*1. trumpetti: John Airesvuo
*2. trumpetti: Lauri Vilkko
*3. trumpetti: Jatta Sederholm
*4. trumpetti: Lauri Tirronen

*1. pasuuna: Vladimir Sgurev
*2. pasuuna: Outi Tervonen
*3. pasuuna: Kiia Kuittinen
*Bassopasuuna: Petteri Saarnia

*Piano: Poku Piili
*Kitara: Rene Reinikainen
*Basso: Ari Häkkinen
*Rummut: Roni Haikala

## Levytykset

* For the Memory of Glenn Miller (1984), LPRBB-1 
* Samantha (1987), LPRBB-2
* Puzzle (1993), LBBCD-3
* The Best of Lappeenranta Big Band (1999), LBBCD-4 

## Lähteet

## Aiheesta muualla
* Lappeenranta Big Bandin kotisivu 
* Lappeenranta Big Bandin Youtube-kanava
Paul Stewart (kilpa-autoilija)

**Paul Stewart** (s. 29. lokakuuta 1965 Dumbarton, Skotlanti, Iso-Britannia) on skotlantilainen entinen kilpa-autoilija ja kolminkertaisen Formula 1 -maailmanmestarin Jackie Stewartin poika.

Paul Stewart kilpaili Formula 3 -sarjassa vuosina 1989–1990 ja Formula 3000 -sarjassa 1991–1993. Molemmissa sarjoissa hän kilpaili omalla Paul Stewart Racing -tallillaan. Stewartin tallikavereina Formula 3000:ssa toimivat Marco Apicella vuonna 1991, David Coulthard 1992 ja Gil de Ferran 1993. De Ferran voitti Stewartin PSR-tallille sen ensimmäisen voiton vuonna 1993. Heikon menestyksen vuoksi Stewart lopetti ajamisen ja päätti keskittyä tallipäällikön tehtävään vuodesta 1994 eteenpäin.

Vuonna 1996 Paul ja Jackie Stewart perustivat Stewart Grand Prix -tallin Formula 1 -sarjaan. Talli kilpaili F1:ssä kausina 1997–1999. Viimeisellä kaudella Johnny Herbert onnistui voittamaan tallille sen ainoan voiton. Kauden 1999 lopussa Ford osti tallin ja nimesi sen Jaguar Racingiksi kaudeksi 2000.

Paul Stewart taisteli onnistuneesti syöpää vastaan vuonna 2000.

## Lähteet

## Aiheesta muualla
* Profiili Grandprix.com-sivustolla
Justin Gross

**Justin Gross** on yhdysvaltalainen ääninäyttelijä, joka on uransa aikana tehnyt enimmäkseen äänirooleja videopeleihin, sekä toiminut myös mainosäänenä. Parhaiten hänet kuitenkin tunnetaan vuonna 2006 julkaistun animaatioelokuvan *[[Ultimate Avengers]]in* myötä, jossa Gross toimi Kapteeni Amerikan roolissa. Hän on toiminut myös SWAT 4 ja SWAT 4: The Stetchkov Syndicate peleissä keskeisessä roolissa.

## Valikoitu filmografia
Durbanin kaupungintalo

**Durbanin kaupungintalo** on rakennus Durbanin kaupungissa, Etelä-Afrikan KwaZulu-Natalissa. Se on järjestyksessään toinen rakennus, joka toimii Durbanin kaupungintalona. Rakennuksen on suunnitellut arkkitehti Stanley G. Hudson. Hudson oli mieltynyt Pohjois-Irlannin pääkaupungin Belfastin kaupungintalon (rakennettu 1898–1906) suunnitteluun, ja suunnittelikin Durbanin kaupungintalosta lähes täysin samanlaisen. Uusbarokkinen kaupungintalo valmistui vuonna 1910.

## Aiheesta muualla
* Tietoa kaupungintalosta Durbanin kaupungin virallisilla sivuilla  (arkistoitu)
Reginald Pole

**Reginald Pole** (maaliskuussa 1500 – 17. marraskuuta 1558) oli Canterburyn arkkipiispa sekä katolisen kirkon kardinaali. Reginald Pole oli myös viimeinen katoliseen kirkkoon kuulunut Canterburyn arkkipiispa, sillä hänen jälkeensä virka siirrettiin anglikaaneille.

Reginald Pole oli katolisen kirkon historiassa poikkeuksellinen kardinaali, sillä hän ehti toimia kardinaalina 18 vuotta ennen kuin hän sai pappisvihkimyksen ja pääsi papiksi.
Victor Bodson

**Victor Bodson** (24. maaliskuuta 1902 – 29. kesäkuuta 1984) oli luxemburgilainen sosialistisen työväenpuolueen poliitikko. Hän toimi maansa oikeus- ja liikenneministerinä vuosina 1940–1947 ja 1951–1959. Hänet nimitettiin vuonna 1967 Luxemburgin EU-komissaariksi, ja hän toimi vuosina 1964–1967 edustajainhuoneen puheenjohtajana.

Bodson teki toisen maailmansodan aikana merkittävää työtä juutalaisia auttaakseen; hänet on nimitetty Vanhurskaaksi kansakuntien joukossa.

## Lähteet
Kemiallinen prosessi

Kemiassa **prosessi** tarkoittaa *[[termodynaaminen systeemi|systeemin]] [[termodynamiikka|termodynaamisen]] tilan muutosta*. Kemiallisia prosesseja ovat muun muassa kemialliset reaktiot, liukenemiset, sekoittumiset, olomuodon- ja faasimuutokset ja sähkökemialliset reaktiot.
Jonsu

**Jonsu** (oik. **Leena Johanna Salomaa**, s. 18. tammikuuta 1984 Espoo) on suomalainen laulaja-lauluntekijä-muusikko, Indica-yhtyeen perustajajäsen, laulaja, viulisti ja kitaristi.

## Elämä ja ura
Salomaan isä on hiukkasfyysikko ja äiti musiikkileikkikoulun opettaja. Salomaa aloitti musiikin harrastamisen jo varhaislapsuudessaan. Hän on säveltänyt kuusivuotiaasta saakka, esikuvinaan Mozart ja Chopin. Neljävuotiaana ensimmäisen viulunsa saanut Salomaa siirtyi myöhemmin rockmusiikin pariin ja perusti Indican pienenä Minijousissa tapaamansa Heinin kanssa. Hän on käyttänyt lempinimeä ”Jonsu” lapsesta saakka. Se on ollut hänen muusikon salanimensä jo hänen äänitettyään vuonna 1992 lastenlauluja Tapiolan koulussa.

Salomaa lauloi muiden artistien mukana kappaleella ”Eternal Flame” (alkuperäinen esittäjä The Bangles). Kappale julkaistiin Lastenklinikoiden Kummit ry:n julkaisemalla levyllä *Elämä lapselle 2004*. Hän vieraili laulajana Nightwishin kappaleella ”Erämaan viimeinen”, joka julkaistiin singlenä joulukuussa 2007. Kappale on suomeksi laulettu versio yhtyeen *[[Dark Passion Play]]* -albumilla ilmestyneestä instrumentaalista ”Last of the Wilds”.

Salomaa on naimisissa Jesse Hietasen kanssa, ja heillä on yhteiset, vuonna 2015 ja vuonna 2019 syntyneet lapset. Anne Pohtamo on Salomaan anoppi.

Myöhempien aikojen esikuvakseen Salomaa on maininnut ainakin Kate Bushin. Indica esittää silloin tällöin Bushin "Wuthering Heights" -kappaleen keikoillaan.

Indican lisäksi Salomaa on esiintynyt myös duoyhtyeessä JED, jonka hän muodostaa yhdessä Tiktak-yhtyeestä tunnetuksi tulleen Emilia Suhosen kanssa.

Salomaan ensimmäinen sooloalbumi *[[Lentotähtien tiellä]]* julkaistiin maaliskuussa 2022.

## Lähteet

## Aiheesta muualla
* Indican virallinen sivusto
* Jonsun diskografia Discogsissa
Fay Kanin

**Fay Mitchell Kanin** (9. toukokuuta 1917 – 27. maaliskuuta 2013) oli yhdysvaltalainen käsikirjoittaja, joka toimi Yhdysvaltain elokuva-akatemian puheenjohtajana vuosina 1979–1983. Broadway-musikaali *Grind*, joka pohjautui Kaninin työhön, oli vuonna 1985 ehdolla Tony-palkinnon saajaksi. 

Kanin syntyi New Yorkin kaupungissa, varttui Elmirassa ja valmistui Etelä-Kalifornian yliopistosta. Kanin meni vuonna 1940 naimisiin Michael Kaninin kanssa, jonka kanssa hän teki huomattavaa yhteistyötä mm. elokuvassa *[[Opettajan lemmikki]]* (1958). Kaksikko sai kyseisestä teoksestaan Oscar-ehdokkuuden. Kanin työskenteli sekä teatterin että elokuvan alalla ja varsinkin myöhemmällä urallaan myös televisiossa. 

Fay Kaninin mies Michael kuoli vuonna 1993 ja Fay vuonna 2013.

## Lähteet
Ladon

**Ladon** () oli kreikkalaisessa mytologiassa käärmemäinen lohikäärme, jonka vanhemmiksi Hesiodos nimeää Forkyksen ja Keton. Yleisemmin se nimetään kuitenkin Tyfonin ja Ekhidnan lapseksi.

Ladonilla kerrottiin olevan sata päätä, jotka pystyivät puhumaan eri äänillä. Hera oli asetettanut Ladonin vartioimaan kultaista omenaa hesperidien puutarhaan, jossa lohikäärme oli kiertynyt omenapuun rungon ympärille eikä koskaan nukkunut. Herakles oli saanut yhdenneksitoista tehtäväkseen noutaa kultaisen omenan kuningas Eurystheukselle ja saadakseen omenan, Herakles tappoi Ladonin nuolillaan. Diodoros Sisilialainen kertoo, että joidenkin mielestä puutarhaa vartioikin Ladonin sijasta urhea lammaspaimen Drako, joka surmasi jokaisen omenoiden varastamista aikovan. Diodoros Sisilialainen kuitenkin jatkaa, että on itse kunkin oikeus muodostaa sellaisia mielipiteitä kuin haluaa.

Ladonin kuoltua Hera nosti sen kiitokseksi palveluksestaan Lohikäärmeen tähdistöksi.

## Lähteet

## Aiheesta muualla
Prosessi (täsmennyssivu)

Yleisesti **[[prosessi]]** tarkoittaa edistymistä tai toimenpiteiden sarjaa. Prosessi voi myös olla:
* kemiallinen prosessi, systeemin termodynaamisen tilan muuttuminen
* prosessi (tietotekniikka), suoritettavan tietokoneohjelman ilmentymä
* stokastinen prosessi, ajassa sattumanvaraisesti eteneviä todellisuuden prosesseja kuvaava matemaattinen prosessi
* Prosessi, oikeudenkäynti, jota käsittelevä lainsäädäntö tai oikeustieteen ala tunnetaan nimellä prosessioikeus
* prosessi, teollisuustuotannon termi.
Oidium

**Oidium** on yleisnimitys sellaisille homesienille, joiden kuromat kehittyvät jonoissa ja levittyvät toisiinsa leveästi päälletysten asetettujen tynnyrien lailla. Useimmat oidium-muodot ovat härmäsienien kehitysasteita.

## Lähteet
*
Heikki Saari (sanoittaja)

**Heikki Juhani Saari** (2. elokuuta 1926 Helsinki – (hautauspäivä 6. kesäkuuta) 1973 Kangasala) oli suomalainen viihdyttäjä, kupletisti, säveltäjä ja sanoittaja, jonka tunnetuinta tuotantoa ovat Tapio Rautavaaran kappaleet ”Vain merimies voi tietää” ja ”Menen enkä meinaa”. Hän on myös tehnyt suomenkieliset sanat kappaleeseen "Hiljainen satama".

Saari aloitti viihdetaiteilijan uransa esiintymällä laulajana ja viihdyttäjänä juhlatilaisuuksissa sekä Suomen Demokraattisen Nuorisoliiton henkisissä kilpailuissa (puhe, lausunta ja huumori) yhdessä tulevan puolisonsa Terttu Annikki Asusen kanssa 1940-luvulla. Saari piti puheita Demokraattisten Nuorten vaalitilaisuuksissa ja kirjoitti myös sanomalehtiin poliittisia tekstejä. Saari käsitteli suhdettaan sotaan kirjoituksessaan *Minun muutokseni* nuorisoaiheisessa kokoelmassa *Kaksi minää*. Vuosina 1950-1951 Saari toimi Demokraattisten Nuorten Turun piirin ohjelmaohjaajana. Saari esiintyi tuolloin jo Varsinais-Suomen alueen iltamissa kuuluttajana, humoristina ja kupletistina yhdessä taikuri ja jonglööri Raine Saaren, muusikko Jokke Hellgrenin ja haitaristi Ramon Lehtosen sekä näyttelijä Martta Joutsin kanssa viihderyhmässä *Me saavumme*. Ryhmä jatkoi vuodesta 1952 lähtien Tampereelta käsin yhtyeenä *Tampere tulee* hanuristi Erkki Järvisen lisävahvistuksella. Saari kutsuttiin samaan aikaan jo yksityisenä taiteilijana juontajaksi ja viihdyttäjäksi tilaisuuksiin ympäri Suomea. 

Suosittuna kupletistina ja juontajana Saari esiintyi 1960-luvulla tilaisuuksissa yhdessä useiden tunnettujen viihdetaiteilijoiden kanssa kuten Reino Helismaa, Kauko Käyhkö ja Esa Katajavuori ja 1960-luvun puolivälistä alkaen yhdessä Esa Pakarisen kanssa. Saari esiintyi vielä vuonna 1971 satunnaisesti.

Saari muutti Tampereelta perheensä kanssa Kangasalle vuonna 1969. Hän kuoli vuonna 1973 ja hänet on haudattu Tampereelle Kalevankankaan hautausmaalle. 

## Lähteet

## Aiheesta muualla
* 
*
Cup

**Cup** on urheilussa kilpailumuoto, jossa kullakin kierroksella ottelunsa hävinneet putoavat jatkosta ja voittajat jatkavat kilpailua.

Tunnetuimpia cup-muotoisia kilpailuita ovat esimerkiksi jalkapallocupit, kuten Englannin FA Cup sekä nyrkkeilyturnaukset.

Cup-nimitys esiintyy lisäksi usein sellaisten kilpailujen nimissä, joiden palkintona on kiertävä pokaali (engl. *cup*,  'pokaali, malja'), kuten purjehduksen America’s Cup, tenniksen Davis Cup ja maastohiihdon maailmancup.

## Katso myös
* Pudotuspelit

## Lähteet
Itä-Karibian dollari

**Itä-Karibian dollari** (valuuttakoodi ISO 4217 XCD, symboli $ tai EC$) on useimpien Itä-Karibian valtioiden järjestön (OECS) jäsenmaiden käyttämä rahayksikkö, joka otettiin käyttöön 1965. Itä-Karibian dollari jakautuu sataan senttiin. Vuodesta 1976 Itä-Karibian dollarin arvo on ollut kiinnitetty kiinteällä kurssilla suhteessa Yhdysvaltain dollariin 1&nbsp;USD = EC$ 2,7. Ennen Yhdysvaltain dollariin kiinnittämistä Itä-Karibian dollari oli sidottu Englannin puntaan kurssilla $4,80 = 1 punta.

## Itä-Karibian dollaria käyttävät valtiot ja alueet

Itä-Karibian dollaria käyttävät Antigua ja Barbuda, Dominica, Grenada, Saint Kitts ja Nevis, Saint Lucia ja Saint Vincent ja Grenadiinit, jotka ovat itsenäisiä valtioita, sekä kaksi Britannian merentakaista aluetta: Anguilla ja Montserrat. OECS:n jäsenvaltioista ainoana Brittiläiset Neitsytsaaret käyttää maksuvälineenään Yhdysvaltain dollaria.

## Historia

Yhdistyneen kuningaskunnan Karibian meren omistuksilla (Brittiläinen Länsi-Intia) muodostettiin 1950 rahaliitto *British Caribbean Territories Eastern Group*, joka alkoi julkaista dollari-määräisiä kolikoita ja setelirahoja. Alueen valtioiden itsenäistyttyä Länsi-Intian dollari (BWI$) korvattiin 1965 nimellisarvostaan uudella Itä-Karibian dollarilla. Uudesta rahaliitosta jättäytyivät pois Trinidad ja Tobago, sekä myöhemmin myös Barbados.

1965–1983 Itä-Karibian maiden paperirahat laski liikkeeseen Itä-Karibian valuuttaviranomainen () ja vuodesta 1981 alkaen myös metallirahat. Nykyään Itä-Karibian dollarit julkaisee Itä-Karibian keskuspankki, ()  jonka toimipaikka on Basseterressä Saint Kitts ja Nevisillä. Pankki perustettiin sopimuksessa, joka allekirjoitettiin 5. heinäkuuta 1983 Port of Spainissa.

## Kolikot

Vuoteen 1981 saakka alueella olivat käytössä Brittiläisen Länsi-Intian kolikot. 1981 esiteltiin uusi kolikkosarja nimellisarvoiltaan 1, 2, 5, 10 ja 25 senttiä ja 1 dollari. Pyöreä alumiinipronssinen kolikkotyyppi muutettiin 1989 kymmenkulmaiseksi ja seos kuparinikkeliksi. Kolikoista on lyöty suurempiakin nimellisarvoja, mutta ne ovat keräilyrahoja, joita ei tapaa liikkeessä.

## Setelirahat
Vuonna 1965 *East Caribbean Currency Authority* julkaisi seuraavat paperirahat: 1, 5, 20 ja 100 dollaria. Itä-Karibian keskuspankki (*Eastern Caribbean Central Bank*) otti paperirahat painaakseen 1985, jolloin lisättiin 10 dollarin seteli. Yhden dollarin paperiraha korvattiin kolikolla 1989, ja 50 dollarin seteli julkaistiin 1993.

Vuoden 2019 setelisarja oli ensimmäinen, jossa setelit olivat vertikaalisia. Etupuolella on kuvattuna entinen kuningatar Elisabet II, kilpikonna ja viherhuppukolibri.

## Lähteet

## Aiheesta muualla

* Itä-Karibian maiden keskuspankki 
* Setelit  
* Kolikot
Pieni Orjajärvi

**Pieni Orjajärvi** () on järvi Albertassa, Kanadassa. Se laskee Pientä Orjajokea pitkin Athabascajokeen. Järven pinta-ala on 1 168 neliökilometriä.

## Lähteet
*

### Viitteet
Lännenheisiangervo

**Lännenheisiangervo** (*Physocarpus opulifolius*) on ruusukasvien heimoon kuuluva kasvilaji, jota käytetään koristepensaana.

## Ulkonäkö ja koko
Lännenheisiangervo on 2–3 metrin korkuiseksi kasvava pensas, jonka herukan tai vaahteran lehtiä muistuttavat lehdet puhkeavat varhain.

Kasvi kukkii kesä-heinäkuussa valkoisin, pallomaisin kukinnoin. Hedelmä on tuppilo.

## Levinneisyys
Lännenheisiangervo on kotoisin Pohjois-Amerikan itä- ja keskiosista. Sen esiintymisalue ulottuu Kanadan Québecistä Etelä-Carolinaan, lännessä Alabaman, Arkansasin ja Minnesotan osavaltioihin.

## Käyttö ja kasvatus
Lännenheisiangervoa käytetään koristepensaana. Sitä voi kasvattaa aitana tai aidanteena, tai suurten puiden aluskasvina. Kasvista on myös punalehtinen muunnos.

### Kasvupaikka
Lännenheisiangervo on melko kestävä. Sillä ei ole suuria vaatimuksia kasvupaikan valoisuuden suhteen, kovin kuivassa se ei menesty. Se tulee toimeen myös vähällä valolla.

## Lähteet

## Aiheesta muualla
*Taimikko.com  (kuvia kasvista aidanteena)
*ITIS: ''Physocarpus opulifolius'' 
*United States Department of Agriculture (USDA): ''Physocarpus opulifolius''
Don Hertzfeldt

**Don Hertzfeldt** (s. 1. elokuuta 1976) on yhdysvaltalainen animaattori ja elokuvantekijä, jonka tuotantoon kuuluu mm. Oscar-ehdokkaaksi valittu *Rejected* (2000). Hänen animaatioelokuvansa ovat voittaneet yli sata palkintoa ja niitä on esitetty yli tuhannella elokuvafestivaalilla maailmanlaajuisesti.

## Alkuvaiheet ja opiskelu

Hertzfeldt syntyi Fremontissa, Kaliforniassa, jossa hän opiskeli paikallisissa kouluissa ja piirsi sarjakuvalehtiä. 15-vuotiaana hän alkoi opetella animaatiota videokameralla. Vuoden 2001 haastattelussa hän sanoo: ”Katsoin filmien jatkuvasti kasvavan, ja minua kiehtoivat visuaaliset efektit. Perheeni teki usein retkiä animaatiofestivaaleille San Franciscoon joka vuosi, joten kunnia vanhemmilleni siitä. Lopulta näin kaikki nuo klassiset piirrosfilmit läpi teinivuosieni. Mutta animaation valmistaminen minulle tapahtui ikään kuin sivutuotteena. Olen kirjoittanut ja piirtänyt asioita koko ikäni, ja tarinoideni animointi oli aina halvempaa tehdä ja näytti mielenkiintoisemmalta kuin pienen budjetin live-toiminta.”

Hertzfeldt on Film Studiesin ylioppilas Kalifornian yliopistosta Santa Barbarassa. Hän asuu ja tuottaa tällä hetkellä kaikki filminsä Santa Barbarassa.

## Tekniikka

Hertzfeldtin filmeissä on usein ominaisuutena käsinpiirretyt tikku-ukot näyttelemässä dadaistisia kombinaatioita slapstickistä, absurdista, ja mustasta huumorista. Hertzfeldt luo yleensä filminsä perinteisillä kynä ja paperi-animaatioilla, ilman tietokoneiden apua. Sen sijaan hän kayttää 16&nbsp;mm:n tai 35&nbsp;mm:n filmikameroita ja usein vanhanaikaisia erikoisefekti-tekniikoita kuten moninkertaista valotusta, kameran sisällä olevaa mattaa, ja kokeellista valokuvausta (kuten nähdään suurena tehosteena nimikkeissä kuten *The Meaning of Life* ja *Everything Will Be OK*). Tämä antaa enemmän orgaanista tunnetta hänen töihinsä, selvimpänä ajoittaisissa stop-motion-animaatiosarjoissa (kuten *Intermission in the Third Dimensionissa*), sekä myös selluloidin käytössä ja keinojen piirtäminen visuaalisuuden osana (kuten *Rejectedissä* ja *Genressä*).

Vuodesta 1999 Hertzfeldt on valokuvannut kaikki filminsä tähän päivään antiikkisella 35&nbsp;mm:n Richardson-animaatiokameralla, jonka uskotaan olevan sama kamera, jolla kuvattiin moni alkuperäinen Tenavat-piirrosfilmi 1960- ja 1970-luvuilla. Sen on uskottu olevan yksi viimeisistä sen laatuisista, jäljellä olevista, toimivista kameroista Amerikassa, ellei koko maailmassa, mutta Hertzfeldt pitää sitä välttämättömänä elementtinä filmiensä ja niiden ainutlaatuisten ominaisuuksien luonnissa.

## Filmografia

* *Ah, L'Amour* (1995)
* *Genre* (1996)
* *Lily and Jim* (1997)
* *Billy's Balloon* (1998)
* *Rejected* (2000)
* *Welcome to the Show/Intermission in the Third Dimension/The End of the Show*
* *The Meaning of Life* (2005)
* *Everything Will Be OK* (2006)
* *Untitled Second Chapter of Everything Will Be OK* (2008)
* *It's Such a Beautiful Day* (2012)
* *World of Tomorrow* (2015)

## Aiheesta muualla
* Bitter Filmsin kotisivu 
* The Animation Show'n kotisivu
Heikki Saari (pappi)

**Heikki Saari** (25. helmikuuta 1879 Soini – 7. lokakuuta 1958) oli suomalainen pappi ja lähetyssaarnaaja. Hän toimi pappina Suomen Lähetysseurassa ja teki lähetystyötä Ambomaalla vuosina 1903–1911, 1917–1922, 1924–1931 ja 1933–1947. Hän oli myös virsirunoilija ja kirjoitti sanat virteen numero 254 "Sun työhös, Jeesus, kutsun sain".

Saari vihittiin lähetyssaarnaajaksi vuonna 1903. Ambomaan kirkon virsikirjassa monet virret olivat Saaren sepittämiä, kääntämiä tai muodostamia. Saari julkaisi Herättäjä-Yhdistyksen kustannuksella ambokielisen *Rukousvirsiä*-virsikokoelman, jossa oli suuri määrä ''Siionin virsiä'' oshindongaksi käännettynä.

## Lähteet

## Aiheesta muualla
*